पाएं अपने शहर की ताज़ा ख़बरें और फ्री ई-पेपरडाउनलोड करें
लॉकडाउन के दूसरे दिन गुरुवार को डीटीओ धीरेंद्र कुमार सहित अन्य अधिकारियों ने जिला मुख्यालय के विभिन्न चौक- चौराहों व सड़कों पर सरकार के निर्देशानुसार चलने वाले वाहनों पर नजर रखे। इस दौरान लापरवाही बरतने वाले लोगों को सख्ती से समझाने का भी अभियान चलाया। इसी क्रम में कचहरी रोड से गुजर रहे बिना मास्क पहने ई-रिक्शा चालक व यात्रियों को सख्त हिदायत दी। इधर सदर प्रखंड प्रशासन ने बाजारों में घूमकर दिनभर चौकसी करते हुए यत्र- तत्र कुछ लोगों को तफरी करते पाया तो उन्हें उठक बैठक कराकर घर भेजा। जबकि कुछ खुली दुकानों के दुकानदारों को सख्ती के साथ समझाया। बीडीओ राजेश कुमार राजन ने बताया कि कोरोना महामारी के बढ़ते ग्राफ के चेन को तोड़ने के लिए लोगों को घरों में रहना जरूरी है। लेकिन कुछ नासमझ बेवजह सड़कों पर घूमने, पान खाने और सैर करने चले आते हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn